Diari Oficial de la Generalitat Valenciana


Sumari del DOGV 3775, del 20-06-2000 (2000/5159)

RESOLUCIÓ de 15 de juny de 2000, del director general de Personal, de la Conselleria de Cultura i Educació, per la qual s'aproven les llistes definitives d'aspirants admesos i exclosos per a participar en els procediments selectius d'ingrés i accés als cossos docents de professors d'Ensenyament Secundari i professors tècnics de Formació Professional i en el procediment per a l'adquisició de noves especialitats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3775

Data del DOGV
:   20-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5159


Data del document
:   15-06-2000

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * formació professional
    * concurs administratiu
    * ensenyament secundari
    * personal docent
    * ensenyament professional

RESOLUCIÓ de 15 de juny de 2000, del director general de Personal, de la Conselleria de Cultura i Educació, per la qual s'aproven les llistes definitives d'aspirants admesos i exclosos per a participar en els procediments selectius d'ingrés i accés als cossos docents de professors d'Ensenyament Secundari i professors tècnics de Formació Professional i en el procediment per a l'adquisició de noves especialitats. [2000/X5159]
  
Transcorregut el termini de reclamacions previst en el punt tercer de la Resolució de 22 de maig de 2000, del director general de Personal (DOGV de 26 de maig), per la qual es declaren aprovades les llistes provisionals d'aspirants admesos i exclosos per a participar en els procediments selectius d'ingrés i accés als cossos docents de professors d'Ensenyament Secundari i professors tècnics de Formació Professional i en el procediment per a l'adquisició de noves especialitats, esmenades les deficiències observades i resoltes les reclamacions presentades, resolc:
  
Primer
  
Declarar aprovada la llista definitiva d'aspirants admesos i exclosos, amb indicació en este últim cas de les causes d'exclusió, per a participar en els esmentats procediments selectius, que figura com a annex I de la present resolució.
  
El fet de figurar en la relació d'admesos i exclosos no prejutja que es reconega als interessats la possessió dels requisits exigits en els esmentats procediments selectius. Quan de l'examen de la documentació que d'acord amb la base 10 de l'ordre de convocatòria s'hi haja de presentar, en el cas de ser seleccionat, se'n desprenga que no posseïxen algun dels requisits, els interessats decauran de tots el drets que es pogueren derivar de la seua participació en estos procediments.
  
Segon
  
Convocar els aspirants admesos per a participar en els esmentats procediments selectius, davant el corresponents tribunals, segons l'especialitat i la província d'examen que figuren en la llista definitiva d'admesos i exclosos per a la realització de la prova escrita de la fase d'oposició, el dia 30 de juny de 2000, a les 9.00 hores, als llocs que es relacionen en l'annex II de la present resolució.
  
Tercer
  
Declarar aprovada la llista definitiva d'aspirants admesos i exclosos, amb indicació en este últim cas de les causes d'exclusió, per a participar en el procediment per a l'adquisició de noves especialitats en els cossos docents de professors d'Ensenyament Secundari i professors tècnics de Formació Professional, que s'adjunta com a annex III d'esta resolució.
  
Quart
  
Convocar els aspirants admesos per a participar en el procediment per a l'adquisició de noves especialitats davant el corresponents tribunals, segons l'especialitat i la província d'examen que figuren en la llista definitiva d'admesos i exclosos, el dia 30 de juny de 2000, a les 9.00 hores, als llocs que es relacionen en l'annex II de la present resolució.
  
Cinqué
  
Els aspirants s'hi hauran de presentar amb el document nacional d'identitat o document similar del país d'origen, passaport o permís de conducció on aparega la fotografia del titular.
  
Els qui no hi compareguen quedaran exclosos del procés selectiu, llevat del casos de força major degudament justificats i considerats pel tribunal.
  
Sisé
  
Contra la present resolució, que posa fi a la via administrava, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, podrà interposar-se potestativament recurs de reposició davant la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptat a partir de l'endemà de la seua publicació.